El mercat nadalenc es trasllada al nucli de Sagunt del 29 de desembre al 6 de gener
27 de desembre 2019

![](/media/sxneydmt/33_c_mercadosnavidenos2018-2019_01_archivo.jpg)  
_Mercat de Nadal de 2018 en la plaça Cronista Chabret_

El tradicional mercat nadalenc es traslladarà a partir de diumenge, 29 de desembre, a la plaça Cronista Chabret de Sagunt, després de romandre durant 9 dies al Triangle Umbral del Port de Sagunt. La inauguració a Sagunt serà el mateix diumenge, 29 de desembre, a les 18 hores i a partir de dilluns l'horari d'obertura serà d'11 a 14 hores al matí i de 16 a 21 hores a la vesprada. El mercat de Reis estarà obert fins al 6 de gener de 2020.

  

Els productes que la ciutadania podrà trobar en este mercat seran característics i típics de Nadal, tals com pessebres, adorns nadalencs, regals, etc. i majoritàriament de venedors locals. A més, i com a novetat, el dissabte, 4 de gener, dins de la campanya nadalenca de la Regidoria de Comerç i Mercats s'ha programat un concert gratuït a càrrec del grup Green Covers que interpretarà conegudes cançons de bandes com Coldplay, U2, Depeche Mode o The Cure, en el Camí Reial a les 12.30 hores.

  

Amb estes accions, la Regidoria de Comerç i Mercats pretén propiciar i impulsar l'ambient nadalenc en el municipi amb la finalitat de convidar la ciutadania a realitzar de forma més agradable les seues compres nadalenques i poder, d'esta manera, millorar el clima comercial de la localitat, així com potenciar i afermar encara més el comerç de proximitat.  

​

*   [](http://www.facebook.com/sharer.php?u=https://aytosagunto.es/va/actualitat/el-mercat-nadalenc-es-trasllada-al-nucli-de-sagunt-del-29-de-desembre-al-6-de-gener/ "Facebook")
*   [](http://twitter.com/share?url=https://aytosagunto.es/va/actualitat/el-mercat-nadalenc-es-trasllada-al-nucli-de-sagunt-del-29-de-desembre-al-6-de-gener/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mercat-nadalenc-es-trasllada-al-nucli-de-sagunt-del-29-de-desembre-al-6-de-gener/ "Linked In")
*   [](mailto:?body=https://aytosagunto.es/va/actualitat/el-mercat-nadalenc-es-trasllada-al-nucli-de-sagunt-del-29-de-desembre-al-6-de-gener/)